# 2. Contextualización curricular

# Eixes da proposta didáctica

Esta proposta didáctica está baseada nos eixes da área de Ciencias Sociais para o 5º curso de educación primaria.

- Uso seguro e fiable das fontes de información.
- Educación para o desenvolvemento sustentable e a cidadanía global, en especial no que respecta á consecución dos Obxectivos de Desenvolvemento Sustentable da Axenda 2030. En concreto co ODS13 (acción polo clima), ao analizar as causas e consecuencias do cambio climático; ODS 12 ( produción e consumo responsable), contribuíndo ao mesmo a través da análise realizada pola ecoauditoría e a toma de decisións posteriores, así coma coa propia campaña de concienciación.
- Desenvolvemento dunha cultura científica, especialmente a capacidade de toma de decisións ante as situacións que se lle expoñan, xa sexa no ámbito persoal, social ou educativo.
- Fomento do espírito emprendedor e o desenvolvemento de propostas que apliquen os principios da aprendizaxe servizo.

# Contidos, obxectivos específicos e competencias clave

Este REA axústase ás seguintes Unidades Didácticas da programación didáctica de referencia publicada en PROENS (curso 2023-2024, na súa primeira edición) para o 5º curso de Educación Primaria na materia de Ciencias Sociais: 3 "O clima" e 4 "Vida sustentable", respectivamente.

Pola súa temporalización, despois do traballo sobre o planeta Terra e a súa representación nas anteriores unidades didácticas, preténdese facer unha análise da situación actual do planeta e do seu futuro.

O recurso englóbase fundamentalmente nos bloques de contido 1. Ciencia e Tecnoloxía e 2. O mundo e o desenvolvemento sostible, que abarcan os climas, o cambio climático, o desenvolvemento e a vida sustentables ou a seguridade viaria, así coma a investigación científica e os instrumentos e recursos a aplicar na mesma, ou as profesións STEM, e a súa cabida na sociedade actual. Podemos tamén falar do bloque de contidos 3. Vivir en sociedade, ao introducir a resolución pacífica e dialogada de conflitos.

Contidos | Bloque da materia
--- | ---
C1.1 - Fases da investigación científica (observación, formulación de preguntas e predicións, planificación e realización de experimentos, recollida e análises de información e datos, comunicación de resultados...). C1.2 - Instrumentos e dispositivos apropiados para realizar observacións e medicións precisas de acordo coas necesidades da investigación. C1.3 - Terminoloxía propia da área e vocabulario científico básico relacionado coas diferentes investigacións. C1.4 - Fomento da curiosidade, da iniciativa, da constancia e do sentido da responsabilidade na realización das diferentes investigacións. C1.5 - A ciencia, a tecnoloxía, a enxeñaría e as matemáticas como actividades humanas. As profesións STEM na actualidade desde unha perspectiva de xénero. C1.6 - Dispositivos e recursos dixitais de acordo coas necesidades do contexto educativo. A aula virtual. C1.7 - Estratexias de recollida, almacenamento e representación de datos para facilitar a súa comprensión e análise. | Bloque 1
C2.2 - O clima e o planeta. Tipos de clima en Galicia e en España. Elementos e factores climáticos. C2.4 - O cambio climático do local ao global: causas e consecuencias. Medidas de mitigación e adaptación. C2.5 - O desenvolvemento sostible. A actividade humana sobre o espazo e a explotación dos recursos. A actividade económica e a distribución da riqueza: desigualdade social e rexional no mundo e en España. Os obxectivos de desenvolvemento sustentable. C2.6 - Estilos de vida sustentable: os límites do planeta e o esgotamento de recursos. | Bloque 2
C3.8 - Seguridade viaria. Normas básicas de circulación, sinais de tráfico e marcas viarias. Condutas e hábitos viarios correctos. Causas e grupos de risco nos accidentes de tráfico. | Bloque 3

Pero temos que ter claro que o desenvolvemento destes bloques da área de Ciencias Sociais non debe entenderse de maneira illada e o seu tratamento debe ser integral. Isto implica unha transferencia de coñecementos, destrezas e actitudes doutras disciplinas que quedan recollidos nestes bloques interrelacionados, que se presentan diferenciados entre si para darlles unha especial relevancia á investigación científica, á resolución de conflitos e a toma de decisións e ao desenvolvemento sostible, debendo desenvolverse vinculados.

Estes son os obxectivos da materia traballados específicamente:

Obxectivos | Descrición
--- | ---
OBX 1 | Utilizar dispositivos e recursos dixitais de forma segura, responsable e eficiente, para buscar información, comunicarse e traballar de maneira individual, en equipo e en rede.
OBX 2 | Expor e dar resposta a cuestións científicas sinxelas, utilizando diferentes técnicas, instrumentos e modelos propios do pensamento científico, para interpretar e explicar feitos e fenómenos que ocorren no medio natural, social e cultural.
OBX 3 | Identificar as características dos diferentes elementos ou sistemas do medio natural, social e cultural, analizando a súa organización e as propiedades e establecendo relacións entre estes, para recoñecer o valor do patrimonio cultural, conservalo, melloralo e emprender accións para o seu uso responsable.
OBX 4 | Identificar as causas e consecuencias da intervención humana na contorna, desde os puntos de vista social, económico, cultural, tecnolóxico e ambiental, para mellorar a capacidade de afrontar problemas, buscar solucións e actuar de maneira individual e cooperativa na súa resolución, e para poñer en práctica estilos de vida sustentables e consecuentes co respecto, o coidado e a protección das persoas e do planeta.
OBX 7 | Participar na contorna e na vida social de forma eficaz e construtiva desde o respecto aos valores democráticos, aos dereitos humanos e da infancia e aos principios e valores do Estatuto de autonomía de Galicia, da Constitución española e da Unión Europea, valorando a función do Estado e das súas institucións no mantemento da paz e da seguridade integral cidadá, para xerar interaccións respectuosas e equitativas e promover a resolución pacífica e dialogada dos conflitos

A continuación inclúese a enumeración dos descritores operativos das diferentes competencias clave:

Competencias clave | Clave dos descritores operativos
--- | ---
CCL Competencia en comunicación lingüística | CCL 1, CCL 2, CCL 3, CCL 5
STEM Competencia matemática e competencia en ciencia, tecnoloxía e enxeñaría | STEM 1, STEM 2, STEM 4, STEM 5
CD Competencia dixital | CD 1, CD 2, CD 3, CD 4, CD 5
CPSAA Competencia persoal, social e de aprender a aprender | CPSAA 1, CPSAA 4
CC Competencia cidadá | CC 1, CC 2, CC 3, CC 4
CE Competencia emprendedora | CE 1
CCEC Competencia en conciencia e expresión culturais | CCEC 1, CCEC 4

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)